stanford-oval/wikipedia huggingface dataset:
Bhutanin kielet

Bhutanissa puhutaan monia kieliä: Ethnologuen mukaan maassa tavataan 21 elävääkieltä, joista 14 luokitellaan uhanalaisiksi.
| Bhutanin kielet |
| --- | --- |
 Bhutanissa puhuttavien kielten maantieteellinen sijainti
Virallinen:  dzongkha
Vieraat kielet:  englanti, hindi
Viittomakieli:  bhutanilainen viittomakieli
Näppäimistöasettelu:  dzongkhankielinen näppäimistö
Dzongkha

Bhutanin perustuslain 1. artiklan mukaan dzongkha on maan kansalliskieli. Dzongkha on ollut kansalliskieli jo vuodesta 1971 lähtien, ja kielen tarkoitus on toimia bhutanilaisen identiteetin osana.
Bhutanin asukasluku on 772 000, mutta dzongkhaa puhuu äidinkielenään vain 171 080. Kieli on pakollinen oppiaine kaikissa Bhutanin kouluissa ja maan itä- sekä eteläosissa se toimii lingua francana.
Nepali

Nepali on ainoa Bhutanissa puhuttava kieli, joka ei kuulu sinotiibetiläisiin, vaan indoeurooppalaisiin kieliin. Maantieteellisesti nepalin puhujat sijoittuvat maan eteläosiin. Nepalin puhujat saapuivat näille alueille 1900-luvulla, ja Bhutanissa puhuttavaan nepaliin viitataan toisinaan nimellä lhotsampikha.
Nepalia puhuu arviolta 265 000 henkilöä.
Muut kielet

Dzongkhan ja nepalin lisäksi muut kielet, joilla on yli 10 000 puhujaa:
| Kieli | Puhujamäärä |
| --- | --- |
tshangla: 182 000
khengkha: 40 000
chocangcakha: 30 000
dzalakha: 22 000
bumthankha: 20 000
kurtöpkha: 15 000
nyenkha: 12 000
Bhutanilainen viittomakieli on luotu kielitieteilijöiden avulla kotiviittomien pohjalta Parossa sijaitsevassa kuurojen koulussa.
Muut kielet > Vieraat kielet

Englantia puhutaan yleisesti ja sitä myös käytetään kouluissa, hallinnossa, mediassa ja teollisuudessa, vaikka sillä ei ole minkäännäköistä lain takaamaa asemaa virallisena kielenä. Englannin kieli levisi Bhutaniin 1770-luvulla Brittiläisestä Intiasta käsin.
Hindi on myös näkyvä vieras kieli Bhutanissa johtuen maan tiiviistä suhteista Intiaan. Esim. hindinkielisiä televisio-ohjelmia ja elokuvia esitetään Bhutanissa.
Ainoa vieras kieli, jota maan kouluissa opetetaan, on englanti. Bhutanin paikallisia vähemmistökieliä ei juurikaan opeteta kouluissa.
Karjalan tasavallan lippu

Karjalan tasavallan lippu
Karjalan tasavallan lippu on Venäjään kuuluvan Karjalan tasavallan virallinen lippu. Se otettiin käyttöön 16. helmikuuta 1993 pidetyssä Karjalan tasavallan korkeimman neuvoston istunnossa hyväksymällä perustuslain 158. pykälä. Nykyisessä perustuslaissa valtiolippua käsittelee 12. pykälä. Lipun on suunnitellut Aleksandr Kinner.
Kun lippu otettiin käyttöön karjalaisten, suomalaisten ja vepsäläisten kansalliskongressin toimikunta esitti vastalauseensa lipusta, joka muistutti heistä liikaa Gambian valtionlippua. Kansalliskongressi kannatti kansalliseksi lipuksi Akseli Gallen-Kallelan aikanaan suunnittelemaa Karjalan lippua.
Värit ja muoto > Karjalan tasavallan

Karjalan tasavallan valtiolippu koostuu kolmesta vaakasuorasta kentästä, jotka ovat ylhäältä alas lueteltuna punainen, sininen ja vihreä. Vihreä kuvaa toivetta ja onnenuskoa. Sininen kuvaa suuruutta ja kauneutta. Punainen puolestaan kuvaa kansan voimaa ja rohkeutta. Se on myös perinteinen karjalaisen kirjonnan väri. Lipun leveyden suhde pituuteen on 2:3.
Värit ja muoto > Uhtuan tasavallan

Uhtuan tasavallan lipun värien merkitykset: vihreä kuvaa tasavallan metsää ja luontoa, punainen kuvaa isänmaan puolesta vuodatettua verta sekä iloa ja tulta ja musta kuvaa kotimaata ja surua.
Historia

Neuvostoliiton hajoamisen jälkeen syntyi Karjalan tasavallassa erimielisyyttä siitä, että pitäisikö säilyttää Karjalan autonomisen sosialistisen neuvostotasavallan lippu vai pitäisikö palauttaa Uhtuan tasavallan eli itäkarjalaisten lippu. Itäkarjalaisten lipussa on vihreällä pohjalla musta risti, jota ympäröi punainen viiva. Lippu toimii myös nykyisin karjalankielisen väestön tunnuslippuna. Karjalan ASNT:n lippu puolestaan on muuten punainen, paitsi että siinä on tangon vieressä koko lipun levyinen sininen viiva.
Näiden ehdotusten välillä tehtiin sovitteluratkaisu, valitsemalla nykyinen lippu, joka perustui Karjalais-suomalaisen neuvostotasavallan lippuun, joka on muuten samanlainen kuin nykyinen valtiolippu, paitsi että sininen keskikenttä on vain 1/6 osa lipun leveydestä ja vihreä alaosa vain 1/5 osa lipun leveydestä.
Karjalan tasavallalla ja sen edeltäjillä on ollut kaikkiaan yhdeksän lippua. Näistä kaksi ensimmäistä olivat käytössä heimosotien aikana, siinä osassa Karjalaa, joka pyrki liittymään Suomeen. Itäkarjalaisten lippua käytettiin myös jatkosodan aikana Suomen lipun rinnalla Suomen miehittämässä osassa Itä-Karjalaa. Neuvostoliiton aikana oli käytössä neljä erilaista Karjalan ASNT:n lippua ja kaksi erilaista Karjalais-suomalaisen SNT:n lippua. Ja nykyinen lippu on siis yhdeksäs.
Aiheesta muualla

Karjalan tasavallan virallinen kotisivu, valtiolippu (Arkistoitu – Internet Archive)
Heninen.net: Karjalan liput
Uhtuan tasavallan lippu eli itäkarjalaisten lippu 1920–1922 ja 1941–1944
Karjalais-Suomalaisen SNT:n lippu 1940–1953
Karjalais-Suomalaisen SNT:n lippu 1953–1956
Karjalan ASNT:n lippu
Karlampi (Hirvensalmi)

| Karlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°46′54″N, 26°28′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Hopealampeen 
Järvinumero:  14.851.1.035
Mittaustietoja
Pinnankorkeus:  141,2 m  
Pituus:  400 m  
Leveys:  60 m  
Rantaviiva:  0,85 km  
Pinta-ala:  1,818 ha  
Saaria:  ei saaria 
 fiKarlampi 
Karlampi tai Karhulampi on Etelä-Savossa Hirvensalmella  Kuitulan lähellä sijaitseva lampi.
Maantietoa

Lampi on 400 metriä pitkä, 60 metriä leveä, ja sen pinta-ala on 1,8 hehtaaria. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 141,2 metriä mpy.
Chen-dynastia

Chen-dynastia (陳 (yksinkertaistetuin merkein 陈) [chén]) hallitsi osaa Etelä-Kiinasta 557–589. Chen-dynastia oli yksi Eteläisistä dynastioista.
Muut Eteläiset dynastiat olivat:
Song-dynastia 420–479
Qi-dynastia 479–502
Liang-dynastia 502–557
Chen-dynastia oli heikkojen sotilasjohtajien hallintoa. Sen valloitti Yang Jian (楊堅), joka perusti Sui-dynastian ja yhdisti Kiinan jälleen.
Kapulaisia

| Kapulaisia |
| --- | --- |
 Sarjan tunnus
Tyyli:  sketsiviihde
Kestoaika:  30 minuuttia
Pääosissa:  Henri Kapulainen Leena Uotila Arttu Kapulainen
Alkuperämaa:   Suomi
Verkko:  MTV
Esitetty:  16. tammikuuta 1989 – 20. maaliskuuta 1989
Tuotantokausia:  1
Jaksoja:  10
Tuotanto
Ohjaaja(t):  Jouko Lehmuskallio
Käsikirjoittaja(t):  Jouko Lehmuskallio Henri Kapulainen
Tuotantoyhtiö(t):  Oldstars Oy
Kapulaisia on Oldstars Oy:n vuonna 1989 tuottama 10-osainen kotimainen sketsiviihdeohjelma. Iltalehti luonnehti ohjelmaa Kapulaisen perheen kootut vitsit -tyyppiseksi, jossa Henri Kapulainen ja Leena Uotila esittävät avioparina sketsejä ja sketsisarjoja malliin "aviomies tulee kotiin yöllä." Myös TV-ohjelmille irvaillaan. Arvostelija kirjoittaa tuotantoyhtiön nimen lainausmerkeissä "Ölstars" eikä innostu ohjelman huumorista.
Sarjan käsikirjoittivat Jouko Lehmuskallio ja Henri Kapulainen. Sarjan ohjasi Jouko Lehmuskallio. Kapulaisia on tuotettu erittäin rajallisella budjetilla, ja sen näyttelijäkaartissa esiintyivät pääosin Henri Kapulaisen perheenjäsenet, mukaan lukien hänen vaimonsa Leena Uotila sekä poika Arttu Kapulainen. Tuotannossa hyödynnettiin merkittävästi tekijöiden henkilökohtaista verkostoa, ja useat kuvauksissa näkyvistä henkilöistä kuuluivat tekijöiden kaveripiiriin, mikä viittaa ammattimaisen näyttelijäkunnan sijaan enemmän yhteisölliseen tuotantotapaan.
Kapurthalan piirikunta

Kapurthalan piirikunta (pandžabiksi ਕਪੂਰਥਲਾ ਜ਼ਿਲ੍ਹਾ, Kapūrathalā zilhā) on yksi Intian Punjabin osavaltion 22 piirikunnasta. Piirikunta rajautuu pohjoisesta Gurdaspurin ja Hoshiarpurin piirikuntiin, etelästä ja idästä Jalandharin piirikuntaan ja lännestä Amritsarin ja Tarn Taranin piirikuntiin.
Kapuas

| Kapuas |
| --- | --- |
 Kapuasjoki virtaa Pontianakin kaupungin halki.
Laskupaikka:  Etelä-Kiinan meri
Maat:  Indonesia
Pituus:  1143 km
Kapuas (indonesiaksi Sungai Kapuas) on joki, joka virtaa Kalimantanissa eli Borneon saaren Indonesialle kuuluvassa osassa. 1 143 kilometriä pitkä Kapuas on Indonesian pisin joki. Se saa alkunsa saaren keskiosan vuoristosta, virtaa länteen Länsi-Kalimantanin provinssin läpi ja laskee Etelä-Kiinan mereen. Kapuasjoki on suurimmalta osaltaan purjehduskelpoinen, ja se muodostaa tärkeän vesiväylän. Ennen mereen laskemistaan joki muodostaa suuren soisen suistoalueen. Suurin kaupunki joen varrella on Länsi-Kalimantanin pääkaupunki Pontianak.
Buresin rautatieasema

Buresin rautatieasema on rautatieasema Buresissa, Suffolkissa. Se on Marks Teyn ja Sudburyn välisen Gainsborough Linen varrella.
Asemaa käytti 58 680 matkustajaa kaudella 2017–2018.
Historia

Rautatien Marks Teysta Sudburyyn avasi Colchester, Stour Valley, Sudbury & Halstead Railway 2. heinäkuuta 1849. Buresin asema radan varrella avattiin 20. heinäkuuta. Linjaa jatkettiin vuonna 1865 Shelfordiin, jolloin siitä tuli Stour Valley Railway.
Koko Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, mutta liikenneministeriö kielsi radalla silloin liikennöinyttä British Railwaysia lakkauttamasta liikennettä Marks Teyn ja Sudburyn välisellä osuudella. Niinpä linja ja sen mukana Buresin asema jäi käyttöön.
Bureau of Alcohol, Tobacco, Firearms and Explosives

| Bureau of Alcohol, Tobacco, Firearms and Explosives  |
| --- | --- |

Perustettu:  1972
Toimivalta:  Yhdysvaltain liittovaltion hallinto
Ministeriö:  oikeusministeriö
Päätoimi­paikka:  Washington D.C.
Pääjohtaja:  Steve Dettelbach (2022–)
Työntekijöitä:  4 559
Vuosibudjetti:  1,12 miljardia Yhdysvaltain dollaria
Aiheesta muualla
Sivusto
Bureau of Alcohol, Tobacco, Firearms and Explosives (lyhenne ATF, suom. Alkoholin, tupakan, tuliaseiden ja räjähteiden virasto), on Yhdysvaltain oikeusministeriön alainen virasto, jonka tehtävänä on valvoa nimessään mainittujen tuotteiden ja tavaroiden käyttöä sekä ehkäistä niiden väärinkäyttöä.
ATF perustettiin 1. heinäkuuta 1972. Vuonna 2003 nimi muutettiin muodosta Alcohol and Tobacco Tax and Trade Bureau nykyiseen muotoonsa.
Aiheesta muualla

Kuvia tai muita tiedostoja aiheesta Bureau of Alcohol, Tobacco, Firearms and Explosives Wikimedia Commonsissa
ATF:n viralliset kotisivut (englanniksi)
Chemnitzin tervamuumio

Chemnitzin tervamuumio
Chemnitzin tervamuumio on muumioitunut ruumis, joka on ollut yleisön nähtävillä Saksin teollisuusmuseossa Chemnitzissä vuodesta 2003 lähtien.
Vuonna 1884 Chemnitzin kaupungin kaasulaitoksen tervasäiliöstä löydettiin tuntemattoman, 1,66 metriä pitkän työmiehen ruumis. Miehen henkilöllisyys ja kuolinsyy jäivät arvoitukseksi. Koska ruumiissa ei havaittu merkkejä väkivallasta, se luovutettiin haudattavaksi. 23 vuotta myöhemmin, vuonna 1907, ruumis nostettiin ylös Leipzigissa tehtäviä oikeuslääketieteellisiä tutkimuksia varten. Tutkimukset paljastivat, että ruumis oli täysin muumioitunut.
Sekä ruumis että työvaatteet ovat säilyneet tervan konservoivan vaikutuksen vuoksi hyvin tähän päivään saakka.
Chiché (Deux-Sèvres)

| Chiché |
| --- | --- |
 Chichén kunnantalona on entinen kappeli
 Chiché
 Koordinaatit: 46°47′56″N, 00°21′32″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  47,0 km²
Väkiluku (2016):  1 690
 – Väestötiheys:  36,0 as./km²
Postinumero:  79350
Infobox OKVirheellinen NIMI-arvo: 
Chiché on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 47,0 neliökilometriä ja siellä on arviolta 1 690 asukasta (vuonna 2016).
Kunta sijaitsee Nantesista Poitiers’hen johtavan tien 149 (E62) varrella, 12 km etelään Bressuiresta ja 18 km pohjoiseen Parthenaysta. Kunnan läpi virtaa Thouaretjoki.
Aiheesta muualla

Kuvia tai muita tiedostoja aiheesta Chiché Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Chiché (Deux-Sèvres)
Käännös suomeksi
Keihäsnielukukka

| Keihäsnielukukka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Asteridit
Lahko::  Lamiales
Heimo::  Ratamokasvit Plantaginaceae
Tribus::  Antirrhineae
Suku::  Nielukukat Kickxia
Laji::  elatine
Kaksiosainen nimi
 Kickxia elatine  (L.) Dumort. 
Synonyymit
 Antirrhinum elatine L.  (kantanimi) 
Katso myös
   Keihäsnielukukka Wikispeciesissä   Keihäsnielukukka Commonsissa 
Infobox OKNimi-testi OK: 
Keihäsnielukukka (Kickxia elatine) on yksivuotinen köynnöstävä ratamokasvilaji. Sen varsi on rentokasvuinen, nystykarvainen ja heikosti särmikäs. Lehdet ovat leveät ja nuolityviset. Pitkäperäiset kukat kasvavat yksittäin lehtihangoissa. Kukka on rauniokilkan kukkaa muistuttava, mutta kalpeankeltainen ja pitkäkannuksinen.
Keihäsnielukukkaa esiintyy Länsi-, Keski- ja Etelä-Euroopassa, Makaronesiassa, Pohjois-Afrikassa, Kaukasiassa, Lähi-idässä ja läntisessä Aasiassa. Lajista on joitain vanhoja havaintoja Suomessa.
Aiheesta muualla

Suomen Lajitietokeskus: Keihäsnielukukka – Kickxia elatine
Buuaus

Buuaavaa yleisöä urheilutapahtumassa
Buuaus (myös buuaaminen, engl. booing) on yleisö- ja urheilutapahtumissa esiintyvä tapa, jolla yleisö tuo ilmi kokemansa vastenmielisyyden, inhon tai vihan tunteen näkemäänsä esitystä, esiintyjää tai urheilijaa kohtaan. Buuaus toteutetaan huutamalla yhteen ääneen sanatonta ”buu”-huutoa. Buuaukseen voidaan myös liittää muita eleitä, joilla kielteistä sanomaa pyritään korostamaan. Perinteinen tapa tehostaa buuausta on esimerkiksi peukalon alas päin pitäminen.
Buuausta pidetään usein huonotapaisena ja epäkunnioittavana käytöksenä. Buuaus saattaa nostattaa kohteessaan voimakkaan kielteisiä tunteita, ja aiheetonta buuausta saatetaankin pitää suorastaan häpellisenä ja mauttomana toimintana.
Buuaus urheilussa

Buuaus urheilutapahtumissa on verrattain yleistä. Buuauksella voidaan tuoda esimerkiksi ilmi inhoa tiettyä urheilijaa kohtaan tai joukkuelajeissa laajemmin koko joukkuetta kohtaan, mikäli pelaavien joukkueiden kannattajien välillä on voimakasta vastakkainasettelua. Buuaus voi myös liittyä pelitilanteisiin. Esimerkiksi jalkapallossa punaisen kortin myötä kentältä postuvalle pelaajalle saatetaan buuata.
Buuaus mielipiteenilmauksena

Buuauksella voidaan tuoda ilmi myös poliittisia mielipiteitä. Esimerkiksi jalkapallon maailmanmestaruuskisoissa Qatarissa 2022 Iranin jalkapallomaajoukkueen kannattajien buuaus maansa kansallishymnin yhteydessä aiheutti laajaa mediahuomiota. Buuaus ajoittui yhteen Iranissa esiintyvien laajojen protestien kanssa, mikä teki buuauksen poliittisesta viestistä tavallsitakin voimakkaamman. Kansallishymnien lisäksi myös tiettyjen muiden merkityksellisten eleiden buuaus, kuten Black Lives Matter -liikkeen myötä aloitettujen polvistumisten buuaus, saattaa toimia poliittisena viestinä ja herättää myös vahvoja kielteisiä tunteita.
Kaukaan Laulumiehet

Kaukaan Laulumiehet on lappeenrantalainen kuoro, joka on perustettu vuonna 1945. Kuoro on perustettu alun perin Kaukaan tehtaan henkilöstön harrastukseksi.
Kuoroa on johtanut vuodesta 2008 alkaen Seppo Äikäs. Kuoro on esiintynyt Floridassa, Ruotsissa, Norjassa, Virossa, Saksassa, Itävallassa, Unkarissa, Espanjassa, Skotlannissa, Bulgariassa, Tšekin tasavallassa ja Irlannissa.
Diskografia

Soi laulu miesten Kaukaan... (1980)
Kaukaan Laulumiehet 50 vuotta (1995)
Aiheesta muualla

Kotisivu (Arkistoitu – Internet Archive)
Kaukaan Laulumiesten esitystuotanto Suomen äänitearkistossa (1901–1999)
Karkurit (täsmennyssivu)

Karkurit tarkoittaa seuraavia:
Karkurit, Aleksis Kiven kirjoittama näytelmä
Karkurit, suomalainen televisiosarja
Karkurit, yhdysvaltalainen sarjakuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karkurit”, voi hakea sivunnimihaulla, laajalla sivunnimihaulla tai tekstihaulla.
Chemungin piirikunta

Chemungin piirikunta (engl. Chemung County) on Yhdysvaltojen New Yorkin osavaltiossa sijaitseva piirikunta. Sen väkiluku oli 83 456 vuonna 2019. Piirikunnan hallintokeskus on Elmiran kaupunki. Piirikunta on perustettu 29. maaliskuuta 1836.
Aiheesta muualla

Kuvia tai muita tiedostoja aiheesta Chemungin piirikunta Wikimedia Commonsissa
Karkálas

| --- | --- |
Muut nimet:  Karkalás (Καρκαλάς), Thános (Θάνος)
Sijainti:  39°50′12″N, 25°04′16″E, Límnos Límnos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Korkein kohta:  40 m
Pinta-ala:  0,01 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Karkálas (kreik. Καρκάλας, myös Karkalás, Καρκαλάς) eli Thános (Θάνος) on pieni Kreikan saari, joka kuuluu Pohjoisen Egean saariin ja sijaitsee Límnoksen saaren lounaiskärjen edustalla. Saaren pinta-ala on 0,01 neliökilometriä ja se on asumaton. Hallinnollisesti Karkálas kuuluu Límnoksen kuntaan, Límnoksen alueyksikköön ja Pohjois-Egean saarten alueeseen. Saaren suurin korkeus on noin 40 metriä merenpinnasta laskettuna.
Bob Newhart

Bob Newhart.
George Robert ”Bob” Newhart (5. syyskuuta 1929 Oak Park, Illinois – 18. heinäkuuta 2024 Los Angeles, Kalifornia) oli yhdysvaltalainen stand up -koomikko ja näyttelijä. Hän voitti ensimmäisellä stand up -albumillaan The Button-Down Mind of Bob Newhart vuonna 1961 Grammyn.
Newhart oli Korean sodan veteraani. Hän juonsi vuosina 1972–1978 omaa show’taan CBS:llä. Oman show’nsa ohella hän esiintyi muun muassa Dean Martinin ohjelmassa, The Ed Sullivan Show’ssa ja Alfred Hitchcock Presentsissä (1963). Hän esiintyi paitsi televisiossa, myös elokuvissa ja toimi ääninäyttelijänä.
Newhart oli The Tonight Show Starring Johnny Carsonin vierailevana juontajana kaikkiaan 87 kertaa ja veti myös Saturday Night Liveä kahdesti, vuosina 1980 ja 1995. Hän on tehnyt vierailevan esiintymisen Simpsoneissa. Häneltä ilmestyi 20. syyskuuta 2006 lähinnä muistelmateokseksi luettava I Shouldn’t Even Be Doing This. Hän on myös näytellyt tv-sarjoissa kuten NCIS Rikostutkijat ja Rillit huurussa.
Newhart voitti useita palkintoja, kuten kolme Grammya ja Golden Globen. Hän oli moninkertainen Emmy-ehdokas. Hän sai 6. tammikuuta 1999 tähden Hollywood Walk of Famella. Hänelle myönnettiin vuonna 2002 amerikkalaisen huumorin Mark Twain -palkinto. Vuonna 2011 albumi The Button-Down Mind of Bob Newhart valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Newhart oli vuodesta 1964 naimisissa vuonna 2023 kuolleen Virginia Quinnin kanssa, ja hänellä oli neljä lasta.
Chemnitzin oopperatalo

Chemnitzin oopperatalo Theaterplatzilla, oikealla St. Petrikirche.
Chemnitzin oopperatalo (saks. Opernhaus Chemnitz) on oopperatalo saksalaisessa Chemnitzin kaupungissa, Theaterplatzin laidalla. Se on rakennettu vuosien 1906 ja 1909 välillä arkkitehti Ferdinand Richard Möbiuksen suunnitelmien pohjalta.
Oopperatalo tuhoutui toisessa maailmansodassa, ja se jälleenrakennettiin vuosina 1947–1951. Vuosina 1988–1992 rakennus restauroitiin alkuperäiseen muotoonsa täydellisesti.
Aiheesta muualla

Kuvia tai muita tiedostoja aiheesta Chemnitzin oopperatalo Wikimedia Commonsissa
Viralliset sivut
Keihään juhlaa

Keihään juhlaa on vuosittain järjestettävä keihäänheittokilpailu. Kilpailu järjestettiin vuonna 2009 Seinäjoen keskuskentällä, jossa kilpailtiin myös vuosina 2004, 2005 ja 2006. Vuosina 2007 ja 2008 kilpailtiin Kuortaneen keskusurheilukentällä. Tapahtumaa oli perustamassa Tero Pitkämäen valmentaja Hannu Kangas.
Tulokset

| Vuosi | Pvm | Paikka | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- | --- | --- |
| 2004 | 31.8. | Seinäjoki |  Tero Pitkämäki | 80,47 |  Esko Mikkola | 79,91 |  Jarkko Koski-Vähälä | 79,09 |
| 2005 | 15.8. | Seinäjoki |  Tero Pitkämäki | 88,61 |  Antti Ruuskanen | 78,95 |  Jarkko Koski-Vähälä | 77,76 |
| 2006 | 21.5. | Seinäjoki |  Tero Pitkämäki | 88,41 |  Antti Ruuskanen | 82,20 |  Viljo Toivanen | 78,94 |
| 2007 | 3.6. | Kuortane |  Tero Pitkämäki | 87,78 |  Andreas Thorkildsen | 87,24 |  Teemu Wirkkala | 84,06 |
| 2008 | 25.5. | Kuortane |  Antti Ruuskanen | 87,33 |  Tero Pitkämäki | 86,89 |  Tero Järvenpää | 85,89 |
| 2009 | 6.6. | Seinäjoki |  Andreas Thorkildsen | 88,97 |  Teemu Wirkkala | 84,68 |  Tero Pitkämäki | 82,90 |
| 2010 | 9.4. | Seinäjoki |  |  |  |  |  |  |
| 2011 | Ei tietoa |  |  |  |  |  |  |  |
| 2012 | Ei tietoa |  |  |  |  |  |  |  |
| 2013 | Ei tietoa |  |  |  |  |  |  |  |
| 2014 | 20.8. | Seinäjoki |  Eetu Vanhamäki | 70,25 |  Ville Ruusu | 65,52 |  Eetu Kangas | 62,06 |
| 2015 | Ei tietoa |  |  |  |  |  |  |  |
| 2016 | 6.6. | Seinäjoki |  |  |  |  |  |  |
| 2017 | 25.5. | Kuortane |  |  |  |  |  |  |

Vuonna 2008 oli ensimmäisen kerran ohjelmassa myös naisten kilpailu, jonka voittajaksi heitti Jelena Jaakkola tuloksella 58,89. Vuonna 2009 naisten kilpailun voitti Carita Hinkka tuloksella 56,49.
Aiheesta muualla

Kilpailun nettisivut (Arkistoitu – Internet Archive)
Canibus

| Canibus |
| --- | --- |
 Canibus esiintymässä Tanskassa lokakuussa 2007.
Henkilötiedot
Syntynyt: 9. joulukuuta 1974 (ikä 49) Kingston, Jamaika
Ammatti:  rap-artisti, näyttelijä
Muusikko
Taiteilijanimi:  Canibus 
Laulukielet:  englanti
Aktiivisena:  1992–
Tyylilajit:  rap
Yhtyeet:  The Hrsmn
Levy-yhtiöt:  Universal Records Archives Music Babygrande Records Gladiator Records War Lab Records RBC Records
Aiheesta muualla
www.canibus-central.com
  [ Muokkaa Wikidatassa ] [ ohje ]  
Canibus (oikealta nimeltään Germaine Williams, s. 9. joulukuuta 1974 Kingston, Jamaika) on jamaikalaissyntyinen yhdysvaltalainen rap-artisti. Hänet tunnetaan parhaiten kyvyistään battle-MC:nä.
Julkaisut > Soolo-albumit

1998: Can-I-Bus
2000: 2000 B.C. (Before Can-I-Bus)
2001: C True Hollywood Stories
2002: Mic Club: The Curriculum
2003: Rip the Jacker
2005: Mind Control
2005: Hip-Hop for Sale
2007: For Whom the Beat Tolls
2010: Melatonin Magik
2010: C of Tranquility
2011: Lyrical Law
2014: Fait Accompli
Julkaisut > Yhtyeiden albumit

The HRSMN – The Horsemen Project (2003)
Cloak N Dagga – Def Con Zero (2005)
Cloak N Dagga – Def Con Zero v2.0: Ground Zero (2007)
Julkaisut > Mixtapet

My Name Is Nobody (2003)
The Brainstream (2003)
Mic Club Master Volume One (2005)
Aiheesta muualla

Kuvia tai muita tiedostoja aiheesta Canibus Wikimedia Commonsissa
Kapuasinliejukäärme

| Kapuasinliejukäärme> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Vesivaletarhakäärmeet Homalopsidae
Suku::  Homalophis
Laji::  gyii
Kaksiosainen nimi
 Homalophis gyii  Murphy, Voris & Auliya, 2005 
Synonyymit
 Enhydris gyii Murphy, Voris & Auliya, 2005 
Katso myös
   Kapuasinliejukäärme Wikispeciesissä  
Infobox OKVirheellinen NIMI-arvoIUCN-testi OK: 
Kapuasinliejukäärme (Homalophis gyii) on vesivaletarhakäärmeiden heimoon kuuluva käärmelaji. Se on noin puoli metriä pitkä ja myrkyllinen, ja sillä on kyky vaihtaa väriä. Tämä on äärimmäisen harvinaista käärmeillä. Kapuasinliejukäärmettä on tavattu Kaakkois-Aasiassa Borneon saarella ja se on nimetty Kapuas-joen mukaan.